CELEX: 32009R0102
Language: sk
Date: 2009-02-03 00:00:00
Title: Nariadenie Komisie (ES) č. 102/2009 z  3. februára 2009 o trvalom povolení kŕmenej doplnkovej látky (Text s významom pre EHP)

4.2.2009   
            
            
               SK
            
            
               Úradný vestník Európskej únie
            
            
               L 34/8
            
         
      NARIADENIE KOMISIE (ES) č. 102/2009
   z 3. februára 2009
   o trvalom povolení kŕmenej doplnkovej látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 70/524/EHS z 23. novembra 1970 o prídavných látkach do krmív (1), a najmä na jej článok 3 a článok 9d ods. 1,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (2), a najmä na jeho článok 25,
   keďže:
   
               (1)
            
            
               V nariadení (ES) č. 1831/2003 sa ustanovuje povoľovanie doplnkových látok určených na používanie vo výžive zvierat.
            
         
               (2)
            
            
               Článkom 25 nariadenia (ES) č. 1831/2003 sa ustanovujú prechodné opatrenia vzťahujúce sa na žiadosti o povolenie kŕmnych doplnkových látok, ktoré boli predložené v súlade so smernicou 70/524/EHS pred dňom začatia uplatňovania nariadenia (ES) č. 1831/2003.
            
         
               (3)
            
            
               Žiadosť o povolenie kŕmnej doplnkovej látky uvedenej v prílohe k tomuto nariadeniu bola predložená pred dňom začatia uplatňovania nariadenia (ES) č. 1831/2003.
            
         
               (4)
            
            
               Prvotné pripomienky k uvedenej žiadosti boli Komisii zaslané pred dňom začatia uplatňovania nariadenia (ES) č. 1831/2003, ako sa ustanovuje v článku 4 ods. 4 smernice 70/524/EHS. S uvedenou žiadosťou sa má preto naďalej zaobchádzať v súlade s článkom 4 smernice 70/524/EHS.
            
         
               (5)
            
            
               Použitie prípravku z mikroorganizmov Enterococcus faecium NCIMB 10415 sa dočasne povolilo v prípade psov a mačiek v nariadení Komisie (ES) č. 358/2005 (3). Nariadením Komisie (ES) 1288/2004 (4) sa bez časového obmedzenia povolilo pre teľatá, nariadením Komisie (ES) č. 943/2005 (5) pre kurčatá a ošípané na výkrm, nariadením Komisie (ES) č. 1200/2005 (6) pre prasnice a nariadením Komisie (ES) č. 252/2006 (7) pre prasiatka.
            
         
               (6)
            
            
               Na podporu žiadosti o vydanie časovo neobmedzeného povolenia na používanie tohto prípravku z mikroorganizmov pre psov a mačky boli predložené nové údaje.
            
         
               (7)
            
            
               Z hodnotenia vyplýva, že podmienky stanovené v článku 3a smernice 70/524/EHS pre vydanie takéhoto povolenia boli splnené. Používanie prípravku z uvedených mikroorganizmov podľa prílohy k tomuto nariadeniu by sa preto malo povoliť bez časového obmedzenia.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Povoľuje sa používanie prípravku, ktorý patrí do skupiny „Mikroorganizmy“, ako je stanovené v prílohe, bez časového obmedzenia, ako doplnkovej látky vo výžive zvierat podľa podmienok ustanovených v tejto prílohe.
   Článok 2
   Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. februára 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 270, 14.12.1970, s. 1.
   
      (2)  Ú. v. EÚ L 268, 18.10.2003, s. 29.
   
      (3)  Ú. v. EÚ L 57, 3.3.2005, s. 3.
   
      (4)  Ú. v. EÚ L 243, 15.7.2004, s. 10.
   
      (5)  Ú. v. EÚ L 159, 22.6.2005, s. 6.
   
      (6)  Ú. v. EÚ L 195, 27.7.2005, s. 6.
   
      (7)  Ú. v. EÚ L 44, 15.2.2006, s. 3.
   
      PRÍLOHA
      
                  Číslo ES
               
               
                  Doplnková látka
               
               
                  Chemický vzorec, opis
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec obdobia platnosti povolenia
               
            
                  Počet jednotiek vytvárajúcich kolónie (CFU)/kg kompletného krmiva
               
            
                  Mikroorganizmy
               
            
                  E 1705
               
               
                  
                     Enterococcus faecium
                  
                  NCIMB 10415
               
               
                  Prípravok Enterococcus faecium s obsahom mikro-opuzdrenej formy najmenej: 5 × 109 CFU/g
               
               
                  Psy
               
               
                  —
               
               
                  4,5 × 106
                  
               
               
                  2,0 × 109
                  
               
               
                  V návode na použitie doplnkovej látky a premixu je potrebné uviesť teplotu pri skladovaní, čas použiteľnosti a stabilitu pri granulovaní.
               
               
                  Bez časového obmedzenia
               
            
                  Mačky
               
               
                  5,0 × 106
                  
               
               
                  8,0 × 109
                  
               
               
                  V návode na použitie doplnkovej látky a premixu je potrebné uviesť teplotu pri skladovaní, čas použiteľnosti a stabilitu pri granulovaní.